एंड्र्यू जॉनसन
एंड्र्यू जॉनसन (२९ दिसंबर, १८०८ -- मृत्यु: कार्टर स्टेशन (टेनेसी) ३१ जुलाई, १८७५) संयुक्त राज्य अमरीका के १७वें राष्ट्रपति थे। इनका कार्यकाल १८६५ से १८६९ तक था। ये डेमोक्रैट/नेशनल यूनियन पार्टी से थे। कठिन परिश्रम कर शिक्षा प्राप्त की और दर्जी के रूप में इन्होंने जीविका आरंभ की। डिमाक्रेटिक दल की ओर से १८४३ से १८५३ तक कांग्रेस के सदस्य थे। १८५३ से १८५७ तक टेनेसी के गवर्नर और १८५७ से १८६२ तक सेनेट के सदस्य रहे। १८६४ में उपराष्ट्रपति निर्वाचित हुए और लिंकन की मृत्यु के उपरांत १८६५ से १८६९ तक राष्ट्रपति रहे। इन्होंने लिंकन की नीति को ही आगे बढ़ाने की चेष्टा की।